NERINGOS SOCIALINIŲ PASLAUGŲ CENTRAS

2025 M. IV KETVIRČIO BIUDŽETO VYKDYMO
ATASKAITŲ RINKINIO AIŠKINAMASIS RAŠTAS

2026 m. sausio 12 d. Nr.04


I SKYRIUS
BENDROSIOS NUOSTATOS

Neringos savivaldybės tarybos 2008 m. lapkričio 5 d. sprendimu ,,Dėl Neringos socialinių paslaugų centro steigimo“ Nr. T1-224 buvo įsteigtas Neringos socialinių paslaugų centras (toliau Centras), kuris įregistruotas Valstybės įmonėje Registrų centre (pažymėjimo Nr.128188) 2009 m. vasario 2 d. adresu Taikos g.2 LT-93121 Neringa . Centrui suteiktas kodas 302303230.
Centras - Neringos savivaldybės biudžetinė įstaiga, teikianti socialines paslaugas.
Pagrindinės Centro veiklos rūšys – nesusijusio su apgyvendinimu socialinio darbo su pagyvenusiais ir neįgaliaisiais asmenimis veikla, vaikų dienos priežiūros veikla, kita, niekur kitur nepaskirta, nesusijusi su apgyvendinimu socialinio darbo veikla, kitas, niekur kitur nepriskirtas, keleivinis sausumos transportas, kita niekur kitur nepriskirta, asmenų aptarnavimo veikla.
Centro 2025 metų IV ketvirčio biudžeto vykdymo ataskaitų rinkinys sudarytas vadovaujantis finansų ministro 2025 m. kovo 25 d. įsakymu Nr. 1K-63 patvirtintomis Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklėmis.
II SKYRIUS
APSKAITOS POLITIKA

Centro finansinės ataskaitos parengtos pagal Viešojo sektoriaus apskaitos ir finansinės atskaitomybės standartus (toliau– VSAFAS).
Centras, tvarkydamas buhalterinę apskaitą ir rengdamas finansines ataskaitas, vadovaujasi Lietuvos Respublikos viešojo sektoriaus atskaitomybės įstatymo ir kitų teisės aktų nustatyta tvarka (LR finansinės apskaitos įstatymas, LR viešojo sektoriaus atskaitomybės įstatymas, LR biudžeto sandaros įstatymas, LR iždo įstatymas, LR biudžetinių įstaigų įstatymas, LR darbo kodeksas, LR civilinis kodeksas, LR valstybės tarnybos įstatymas, LR viešųjų pirkimų įstatymas, LR valstybės ir savivaldybių turto valdymo, naudojimo ir disponavimo juo įstatymas ir kt.). Centras nuo 2020 m. taiko apskaitos politiką, patvirtintą Centro direktoriaus 2020 m. vasario 19 d. įsakymu Nr. PC2-7 „Dėl Neringos socialinių paslaugų centro apskaitos politikos patvirtinimo“. Apskaitos politika apima ūkinių operacijų ir įvykių pripažinimo, įvertinimo ir apskaitos principus, metodus ir taisykles. Metų eigoje apskaitos politika nebuvo keista ar papildyta.
Įstaigos finansiniai metai trunka 12 mėnesių, prasideda sausio 1 d. ir baigiasi gruodžio 31 d., tarpinis ataskaitinis laikotarpis sutampa su kalendoriniu ketvirčiu. 
Buhalterinė apskaita tvarkoma naudojant apskaitos tvarkymo informacinę sistemą ,,Biudžetas VS“.
	Apskaitos duomenys detalizuojami pagal šiuos požymius:
1) valstybės funkciją;
2) programą;
3) lėšų šaltinį;
4) valstybės biudžeto išlaidų ir pajamų ekonominės klasifikacijos straipsnį;

III SKYRIUS
BIUDŽETINIŲ ĮSTAIGŲ PAJAMŲ PLANO VYKDYMAS

Biudžetinių įstaigų pajamų ataskaita (forma Nr.1). Biudžetinių įstaigų pajamų 2025 m. IV ketv. ataskaitoje pateikta informacija apie Centro pajamų įmokas. Perkeltas įmokų likutis ataskaitinių metų pradžioje 4 041,01 Eur, gauti asignavimai per ataskaitinį laikotarpį 7 068,05 Eur, panaudoti asignavimai per ataskaitinį laikotarpį 6 710,26 Eur, bendras nepanaudotas asignavimų likutis ataskaitinio laikotarpio pabaigoje 4 398,80 Eur.

IV SKYRIUS
BIUDŽETO IŠLAIDŲ PLANO VYKDYMAS

Biudžeto išlaidų sąmatos vykdymo ataskaita (forma Nr.2). Centrui patvirtintų programų įgyvendinimui 2025 m. IV ketv. skirta 548 372,00 Eur. Iš jų:
· savarankiškoms funkcijoms vykdyti 498 500,00 Eur savivaldybės biudžeto lėšų;
· savivaldybės biudžeto jaunimo atvirosios erdvės ,,Loftas“ renginių jaunimui organizavimui 1 000,00 Eur;
·  valstybinėms (perduotoms savivaldybėms) funkcijoms atlikti valstybės biudžeto skirta 27 672,00 Eur;
· valstybės biudžeto dotacijų skirta 21 200,00 Eur;
Biudžetinių įstaigų pajamų įmokų ataskaitinio laikotarpiui skirta 13 000,00 Eur, iš jų 4 041,01 Eur 2024 m. likutis.
	Per ataskaitinį laikotarpį gauti asignavimai sudaro 559 481,06 Eur, t. y. 99,66 % patvirtinto plano. Panaudoti asignavimai sudaro 540 551,67 Eur, t. y. 96,62 % gautų asignavimų. Nepanaudotas asignavimų likutis 18 929,39 Eur grąžintas į Neringos savivaldybės biudžetą. Ataskaitinio laikotarpio gautos pajamos ir finansavimas naudoti darbo užmokesčiui ir socialinio draudimo įmokoms 397 834,16 Eur, prekių ir paslaugų įsigijimo išlaidoms – 130 545,82 Eur (iš jų 2 492,79 Eur pajamų įmokos), socialinėms išmokoms (darbdavių socialinė parama pinigais) – 2 555,42 Eur, kitos išlaidos kitiems einamiesiems tikslams – 1 000,00 Eur, ilgalaikio turto įsigijimas – 4 217,47 Eur (pajamų įmokos)

V SKYRIUS
KITA INFORMACIJA

Informacija pagal programas, uždavinius ir priemones ataskaita (forma Nr.4). Biudžeto išlaidų sąmatos vykdymo pagal programas, uždavinius ir priemones ataskaitoje pateikti duomenys apie Centrui patvirtinto strateginio plano ir biudžeto vykdymo 2025 metais pokyčius.

Informacija apie mokėtinų sumų, kurių terminas yra suėjęs, likučius. Ataskaitinio laikotarpio pabaigoje įsiskolinimo, kurio apmokėjimo terminas yra suėjęs, Centras neturi.

Biudžeto lėšų likučiai sąskaitose. Centro biudžetinių lėšų likučiai sąskaitose metų pradžiai sudarė 0,00 Eur, ataskaitinio laikotarpio pabaigoje – 0 Eur. Pajamų įmokų sąskaitos likutis banke ataskaitinio laikotarpio pabaigai 4405,16 Eur, iš jų pervestinos sumos 6,36 Eur.

Centras, įgyvendindamas iš Europos Sąjungos ir kitų tarptautinių fondų lėšų finansuojamus projektus per 2025 m. IV ketv. neturėjo pripažintų netinkamų finansuoti išlaidų.

